b'\n_START_ARTICLE_\nKoaksiaalkaabel\n_START_PARAGRAPH_\nKoaksiaalkaabel on kahe kontsentrilise (\xc3\xbchiskeskmese) soonega kaabel, mille sisemist soont \xc3\xbcmbritseb dielektrikuga eraldatult v\xc3\xa4line silindriline soon. Kaabli v\xc3\xa4lissoont isoleerib ja kaitseb v\xc3\xa4lism\xc3\xb5jude eest plastist kattekiht._NEWLINE_Sisemiseks sooneks on enamasti \xc3\xbcks vasktraat (n\xc3\xa4iteks l\xc3\xa4bim\xc3\xb5\xc3\xb5duga 1\xc2\xa0mm), painduvatel kaablitel aga mitmest traadist keerutatud kiudjuhe. V\xc3\xa4line soon on valmistatud vask- v\xc3\xb5i alumiiniumtraatidest punutisena ja toimib \xc3\xbchtlasi elektromagnetilise varjena. Punutise all on enamikul kaablitel alumiiniumfooliumist elektrostaatiline varje, mis suurendab h\xc3\xa4irekindlust. Eriti h\xc3\xa4irekindlatel kaablitel on kaks omavahel isoleeritud varjesoont, vt triaksiaalkaabel._NEWLINE_Koaksiaalkaablit kasutatakse peamiselt televisioonisignaali edastamiseks, kuid seda on kasutatud ka andmeedastuseks 10Base2 ja 10Base5 Etherneti arvutiv\xc3\xb5rkudes._NEWLINE_Kaabli otsa monteeritakse pistikuna tavaliselt F-konnektor.'